section_heading: Voditelj duhovnih obnova u Hrvatskoj i inozemstvu
paragraph_text: Godine 2004. Sudac je otišao u SAD. U hrvatskim katoličkim misijama na istoku SAD-a, njegove mise u Greenwich Villageu i New Jerseyu okupile su oko četiri tisuće ljudi, uključujući i jake snage redara i vatrogasaca. Iseljenički i katolički mediji javljali su o novim čudesima: na jednoj je njegovoj misi navodno prohodala dotad nepokretna žena bolesnih kukova, u New Jerseyu nekom je čovjeku nakon Sudčeve propovijedi nestao karcinom, a na jednoj fotografiji snimljenoj u Chicagu Sudčev lik je bio navodno proziran. Kao vrhunac stigla je vijest njegovog boravka u Italiji, u lombardijskom gradiću Lugano di Cuomo, kada su, na blagdan svetog Franje Asiškog, velečasnom Zlatku Sucu navodno prokrvarile žive rane na rukama.